smcproject/ml-wiki-sentences huggingface dataset:
ഐസ്‌ലാൻഡിലെ റെയ്ജാവക്കിൽ 2009-ൽ നടന്ന ഐപിസി യൂറോപ്യൻ നീന്തൽ ചാമ്പ്യൻഷിപ്പിൽ 4x100 മീറ്റർ മെഡ്‌ലി റിലേയിൽ സരായ് ഗാസ്കോൺ മോറെനോ , അന റൂബിയോ, മൊറേൽസ്, ജൂലിയ കാസ്റ്റെല്ലൊ എന്നിവരോടൊപ്പം വെങ്കല മെഡൽ നേടി.
2010-ൽ ടെനറൈഫ് ഇന്റർനാഷണൽ ഓപ്പണിൽ മത്സരിച്ചു.
2010-ൽ നെതർലാൻഡിൽ നടന്ന അഡാപ്റ്റഡ് സ്വിമ്മിംഗ് വേൾഡ് ചാമ്പ്യൻഷിപ്പിന് മുമ്പ്, പാരാലിമ്പിക് ഹൈ പെർഫോമൻസ് പ്രോഗ്രാമിന്റെ (ഹാർപ്പ് പ്രോഗ്രാം) ഭാഗമായ ദേശീയ ടീമിനൊപ്പം നീന്തൽ ക്യാമ്പിൽ പോയി.
2010-ലെ ലോക നീന്തൽ ചാമ്പ്യൻഷിപ്പിന് നെതർലാൻഡിലെ ഐൻ‌ഡ്ഹോവൻ ആതിഥേയത്വം വഹിച്ചു.
50 മീറ്റർ ഫ്രീസ്റ്റൈൽ ഫൈനലിന് അവർ യോഗ്യത നേടി, അവിടെ അഞ്ചാം സ്ഥാനത്തെത്തി.
100 മീറ്റർ ബാക്ക്സ്ട്രോക്ക് ഇനത്തിലും അവർ മത്സരിച്ചു.
ഉയർന്ന പ്രകടനമുള്ള കായികതാരങ്ങൾക്ക് വിദ്യാഭ്യാസം നൽകുന്നതിന് ഉദ്ദേശിച്ചുള്ള ബലേറിക് ദ്വീപുകളുടെ സർക്കാർ സൃഷ്ടിച്ച ഒരു സ്ഥാപനം ആയ സിടിഇബിയുമായി ബന്ധമുള്ള ലോക ചാമ്പ്യൻഷിപ്പിൽ നാല് സ്പാനിഷ് നീന്തൽക്കാരിൽ ഒരാളായിരുന്നു അവർ.
സ്പെയിനിലെ കറ്റാലൻ പ്രദേശത്ത് നിന്ന്, അവർ‌ 2012-ൽ പ്ലാൻ എ‌ഡി‌ഒ സ്‌കോളർ‌ഷിപ്പ് നേടി.
2013-ൽ സ്പെയിനിലെ ചാമ്പ്യൻഷിപ്പിൽ ഓട്ടോണമസ് ഓപ്പൺ പാരാലിമ്പിക് നീന്തൽ മത്സരത്തിൽ പങ്കെടുത്തു.
അവിടെ ബലേറിക് ദ്വീപുകളെ പ്രതിനിധീകരിച്ചു.
പാരാലിമ്പിക്സ്
മൊറേൽസ് 2000-ലെ സമ്മർ പാരാലിമ്പിക്‌സിൽ മത്സരിച്ചു.
അവിടെ അവർ മെഡൽ നേടിയില്ല.
2004-ലെ സമ്മർ പാരാലിമ്പിക്‌സിൽ പങ്കെടുത്ത അവർ 50 മീറ്റർ ഫ്രീസ്റ്റൈലിലും 100 മീറ്റർ ബാക്ക്‌സ്‌ട്രോക്കിലും ഒരു ജോടി വെങ്കല മെഡലുകൾ നേടി.
2008-ലെ സമ്മർ പാരാലിമ്പിക്‌സിൽ 100 മീറ്റർ ബാക്ക്‌സ്‌ട്രോക്കിൽ വെങ്കലം നേടി.
2012-ലെ സമ്മർ പാരാലിമ്പിക്‌സിൽ അവർ മെഡൽ നേടിയില്ല.
4x100 മീറ്റർ ഫ്രീസ്റ്റൈൽ റിലേ മത്സരത്തിൽ അവർ, സരായ് ഗാസ്കാൻ മോറെനോ , തെരേസ പെരേൽസ് , ഇസബെൽ യിംഗിയ ഹെർണാണ്ടസ് എന്നിവർക്കൊപ്പം നാലാം സ്ഥാനത്തെത്തി.
50 മീറ്റർ ഫ്രീസ്റ്റൈലിൽ 2012-ലെ സമ്മർ പാരാലിമ്പിക്‌സിൽ അവർ മത്സരിച്ചു.
അവരുടെ ആദ്യ ഓട്ടം 4 x 100 മീറ്റർ ഫ്രീസ്റ്റൈൽ റിലേ ആയിരുന്നു.
എസ്പെരാന്തോ ഇംഗ്ലീഷ് വിലാസം https://ml.wikipedia.org/wiki/Esperanto
കൃത്രിമമായി സൃഷ്ടിക്കപ്പെട്ട ഭാഷകളിൽവച്ച് ഇന്ന് ലോകത്ത് ഏറ്റവുമധികം സംസാരിക്കപ്പെടുന്ന ഒരു അന്താരാഷ്ട്ര ഓക്സിലറി ഭാഷയാണ്‌ എസ്പെരാന്തോ ⓘ .
എസ്പെരാന്തോ എന്ന പേര്‌ ഈ ഭാഷയെക്കുറിച്ച് വിശദീകരിക്കുന്ന ഉണുവാ ലിബ്രോ എന്ന പുസ്തകം രചിക്കാൻ എൽ. എൽ. സമെനോഫ് ഉപയോഗിച്ച ഡോക്ടൊറൊ എസ്പെരാന്തോ എന്ന തൂലികാനാമത്തിൽനിന്നാണ്‌ വരുന്നത്.
സമെനോഫിന്റെ ലക്ഷ്യമാവട്ടെ, ലോക സമാധനത്തിനായി എളുപ്പവും വഴക്കവുമുള്ള ഒരു സാർവ്വലൗകിക രണ്ടാം ഭാഷ സൃഷ്ടിക്കുക എന്നതായിരുന്നു.
ചരിത്രം സൃഷ്ടി എൽ.എൽ. സാമെൻഹോഫിന്റെ ആദ്യ എസ്പെരാന്റോ ഗ്രന്ഥം.
1870കളുടെ അവസാനവും 1880 കളുടെ ആദ്യവും ഡോ. ലുഡ്‌വിഗ് ലസാറസ് സെമെൻഹോഫ് എന്ന മിശ്രിത സാംസ്കാരിക പശ്ചാത്തലമുള്ള ഒഫ്താൽമോളജിസ്റ്റാണ് ഈ ഭാഷ സൃഷ്ടിച്ചത്.
ഇദ്ദേഹം റഷ്യൻ സാമ്രാജ്യത്തിലെ ബിയാലിസ്റ്റോക് എന്ന സ്ഥലത്തുകാരനായിരുന്നു.
വിവിധ രാജ്യങ്ങളിലെ ജനങ്ങൾക്കിടയിൽ സമാധാനം കൊണ്ടുവരാനാണ് ഇദ്ദേഹം ഈ ഭാഷ സൃഷ്ടിച്ചതെന്നാണ് അവകാശപ്പെട്ടത്.
അദ്ദേഹം നിക്കോളായി ബോറൊകോവ് എന്നയാൾക്കയച്ച ഈ കത്തിൽ നിന്ന് അദ്ദേഹത്തിന്റെ മാനസികവിചാരങ്ങൾ മനസ്സിലാക്കാവുന്നതാണ്:
"ഞാൻ ജനിക്കുകയും കുട്ടിക്കാലം ചിലവിടുകയും ചെയ്ത സ്ഥലം എന്റെ ഭാവിയിലെ എല്ലാ പ്രയത്നങ്ങൾക്കും ദിശ നൽകി. ബിയാലിസ്റ്റോക്കിൽ ജനങ്ങൾ നാലു വിഭാഗത്തിൽ പെടുന്നവരായിരുന്നു: റഷ്യക്കാർ, പോളുകൾ, ജർമൻകാർ, ജൂതന്മാർ എന്നിവർ. ഇവരെല്ലാം അവരുടെ സ്വന്തം ഭാഷയാണ് സംസാരിച്ചിരുന്നത്. ഇവരോരോരുത്തരും മറ്റുള്ളവരെ ശത്രുക്കളായാണ് കണ്ടിരുന്നതും. മറ്റെവിടത്തേക്കാളുമധികം ഇത്തരമൊരു പട്ടണത്തിൽ ലോലമായ മനസ്സുള്ള ഒരാൾക്ക് ഭാഷാഭേദം കാരണമുണ്ടാകുന്ന യാതനകൾ അനുഭവിക്കാൻ സാധിക്കും. ഭാഷാഭേദമാണ് മനുഷ്യരെ ശത്രുക്കളുടെ കൂട്ടമായി തരം തിരിക്കുന്നതിന്റെ ആദ്യ പടവെന്നും മനസ്സിലാക്കാവുന്നതാണ്. ഒരു ആദർശവാദിയായാണ് എന്നെ വളർത്തിക്കൊണ്ടുവന്നത്. എന്നെ പഠിപ്പിച്ചത് എല്ലാവരും സഹോദരീസഹോദരന്മാരാണെന്നായിരുന്നു. പക്ഷേ പുറത്ത് തെരുവിൽ ഓരോ പടവിലും എനിക്ക് മനുഷ്യരെയല്ല, റഷ്യക്കാരെയും പോളുകളെയും ജർമൻകാരെയും ജൂതന്മാരെയും മറ്റുമാണ്. ഇത് എന്റെ പിഞ്ചുമനസ്സിനെ എപ്പോഴും വേദനിപ്പിച്ചിരുന്നു. ഒരു കുട്ടി ലോകത്തെപ്പറ്റി ഇങ്ങനെ വ്യാകുലപ്പെടുന്നതോർത്ത് പലരും ചിരിച്ചേയ്ക്കാം. മുതിർന്നവർ സർവ്വശക്തരാണെന്നാണ് ഞാൻ ആ സമയത്ത് കരുതിയിരുന്നത് അതിനാൽ മുതിർന്നുകഴിയുമ്പോൾ ഈ തിന്മ തുടച്ചുനീക്കുമെന്ന് ഞാൻ പ്രതിജ്ഞയെടുത്തിരുന്നു."
— എൽ. എൽ. സാമെൻഹോഫ്, നിക്കോളായി ബോരോവ്കോയ്ക്കുള്ള കത്തിൽ.
1895 ശാസ്ത്രം ഹങ്കേറിയ ആസ്ട്രോനോട്ട് ബെർട്ടലാൻ ഫാർക്കാസ് ബഹിരാകാശ യാത്ര ചെയ്ത ആദ്യ എസ്പരാന്റിസ്റ്റ് ആയിരുന്നു.
1921-ൽ ഫ്രഞ്ച് അക്കാദമി ഓഫ് സയൻസസ് അന്താരാഷ്ട്രതലത്തിൽ ശാസ്ത്രസംബന്ധിയായ ആശയവിനിമയത്തിന് എസ്പരാന്റോ ഉപയോഗിക്കണമെന്ന് ശുപാർശചെയ്തു.
മൗറിസ് ഫ്രെഷെ (ഗണിതം), ജോൺ സി. വെൽസ് (ഭാഷാശാസ്ത്രം), ഹെൽമാർ ഫ്രാങ്ക് (വിദ്യാഭ്യാസശാസ്ത്രവും സൈബർനെറ്റിക്സും), ‌നോബൽ സമ്മാനജേതാവായ റൈൻഹാർഡ് സെൽട്ടൺ (സാമ്പത്തികശാസ്ത്രം) എന്നിവരെപ്പോലെയുള്ള ചില ശാസ്ത്രജ്ഞർ അവരുടെ കൃതികൾ ഭാഗികമായെങ്കിലും എസ്പരാന്റോ ഭാഷയിൽ പ്രസിദ്ധീകരിച്ചിട്ടുണ്ട്.
ഫ്രാങ്കു സെൽട്ടണും സാൻ മരീനോയിൽ അന്താരാഷ്ട്ര ശാസ്ത്ര അക്കാദമി സ്ഥാപിക്കുകയുണ്ടായി.
ഇത് ചിലപ്പോൾ "എസ്പരാന്റോ സർവ്വകലാശാല" എന്നറിയപ്പെടുന്നുണ്ട്.
ഇവിടുത്തെ പഠിപ്പിക്കലിനും നടത്തിപ്പിനുമുപയോഗിക്കുന്ന പ്രാഥമിക ഭാഷ എസ്പരാന്റോ ആണ്.
എസ്പരാന്റോ ഭാഷയിലെ ഒരു സന്ദേശം വോയേജർ ഒന്നിലെ ഗോൾഡൺ റെക്കോഡിൽ ഉൾപ്പെടുത്തിയിരുന്നു.
ഇതും കാണുക Akademio de Esperanto Distributed Language Translation Color argument Comparison between Esperanto and Ido Comparison between Esperanto and Interlingua Comparison between Esperanto and Novial Encyclopedia of Esperanto EoLA ESP-Disk Esperantic Studies Foundation Esperanto library Esperanto magazine Esperanto Wikipedia Esperantujo Lernu!
Indigenous Dialogues North American Summer Esperanto Institute Semajno de Kulturo Internacia അവലംബം കൂടുതൽ വായനയ്ക്ക് Emily van Someren.
Republication of the thesis 'The EU Language Regime, Lingual and Translational Problems'.
Ludovikologia dokumentaro I Tokyo: Ludovikito, 1991.
Facsimile reprints of the Unua Libro in Russian, Polish, French, German, English and Swedish, with the earliest Esperanto dictionaries for those languages.
Fundamento de Esperanto .
HTML reprint of 1905 Fundamento , from the Academy of Esperanto.
Esperanto Lessons .
Including the alphabet, adjectives, nouns, plural, gender, numbers, phrases, grammar, vocabulary, verbs, exam, audio, and translation.
Auld, William.
La Fenomeno Esperanto ("The Esperanto Phenomenon").
Rotterdam: Universala Esperanto-Asocio, 1988.
Butler, Montagu C. Step by Step in Esperanto .
ELNA 1965/1991.
ISBN 0-939785-01-3 .
DeSoto, Clinton (1936).
200 Meters and Down .
West Hartford, Connecticut, US: American Radio Relay League , p. 92.
Crystal, Professor David, article "Esperanto" in The New Penguin Encyclopedia , Penguin Books, 2002.
ditto, How Language Works (pages 424-5), Penguin Books, 2006.
ISBN 978-0-14-101552-1 .
Everson, Michael .
The Alphabets of Europe: Esperanto PDF (25.4 KB) .
Evertype, 2001.
Forster, Peter G. The Esperanto Movement .
The Hague: Mouton Publishers, 1982.
ISBN 90-279-3399-5 .
Gledhill, Christopher.
The Grammar of Esperanto: A Corpus-Based Description.
Archived 2011-07-19 at the Wayback Machine .
Lincom Europa, 2000.
ISBN 3-89586-961-9 .
Harlow, Don.
The Esperanto Book Archived 2007-02-02 at the Wayback Machine .
Self-published on the web (1995–96).
Okrent, Arika.
In the Land of Invented Languages .
Wells, John .
Lingvistikaj aspektoj de Esperanto ("Linguistic aspects of Esperanto").
Rotterdam: Universala Esperanto-Asocio, 1989.
Zamenhof, Ludovic Lazarus, Dr. Esperanto's International Language: Introduction Complete Grammar The original 1887 Unua Libro , English translation by Richard H. Geoghegan; HTML online version 2006.
Print edition (2007) also available from ELNA or UEA .
പുറത്തേയ്ക്കുള്ള കണ്ണികൾ എസ്പെരാന്തോ വിക്കിപീഡിയയുടെ സഹോദര സംരംഭങ്ങളിൽ നിർവചനങ്ങൾ വിക്കിനിഘണ്ടുവിൽനിന്ന് മീഡിയ വിക്കിമീഡിയ കോമൺസിൽനിന്ന് വാർത്തകൾ വിക്കിന്യൂസിൽനിന്ന് ഉദ്ധരണികൾ വിക്കിക്വോട്ട്സിൽനിന്ന് ഗ്രന്ഥങ്ങൾ വിക്കിസോഴ്സിൽനിന്ന് പാഠപുസ്തകങ്ങൾ വിക്കിബുക്സിൽനിന്ന് പഠനസഹായികൾ വിക്കിവാഴ്സിറ്റിയിൽനിന്ന് എസ്പെരാന്തോ at Ethnologue Esperanto ഓപ്പൺ ഡയറക്റ്ററി പ്രൊജക്റ്റിൽ UEA.org - Website of the World Esperanto Association Lernu!
Archived 2009-05-16 at the Wayback Machine .
Esperanto Bookshelf at Archived 2015-04-21 at the Wayback Machine .
Project Gutenberg Esperanta babilejo - Esperanto chat Archived 2013-05-25 at the Wayback Machine .
എസ്ഥർ ഔഡു ഇംഗ്ലീഷ് വിലാസം https://ml.wikipedia.org/wiki/Esther_Audu
ഒരു നൈജീരിയൻ നടിയാണ് എസ്ഥർ എനെ ഔഡു (ജനനം: മാർച്ച് 22, 1986).
ഡിന്നർ (2016), മിസ്റ്റിഫൈഡ് (2017), ഓർഡർ ഓഫ് ദി റിംഗ് (2013) എന്നീ ചിത്രങ്ങളിൽ അഭിനയിച്ചതിലൂടെ അവർ പ്രശസ്തയാണ്.
1986 മാർച്ച് 22 ന് ലാഗോസിന്റെ തലസ്ഥാനമായ ഇകെജയിൽ എസ്തർ ഔഡു ജനിച്ചു.
ലാഗോസിൽ തന്റെ സേവനത്തിന്റെ ഭൂരിഭാഗവും സേവനമനുഷ്ഠിച്ച റിട്ടയേർഡ് മിലിട്ടറി ഓഫീസർ ശ്രീ ജെയിംസ് ഔഡുവിന്റെ മകളാണ് എസ്ഥർ.
ഇകെജ മിലിട്ടറി കന്റോൺ‌മെന്റിലാണ് അദ്ദേഹം താമസിച്ചിരുന്നത്.
ഔഡുവും മറ്റ് അഞ്ച് സഹോദരങ്ങളും അവിടെയാണ് ജനിച്ചത്.
കോഗി സ്റ്റേറ്റിലെ ഒലമാബോറോയിൽ നിന്നുള്ള അവരുടെ കുടുംബത്തിലെ ആറ് മക്കളിൽ ഇളയവളാണ് ഔഡു.
അവരുടെ പ്രൈമറി, ജൂനിയർ സെക്കൻഡറി സ്കൂൾ വിദ്യാഭ്യാസം ലാഗോസിൽ ആയിരുന്നു.
2002-ൽ അവരുടെ കുടുംബം ലാഗോസ് വിട്ട് അബുജയിലേക്ക് പോയി.
അബുജയിൽ സെക്കണ്ടറി സ്കൂൾ വിദ്യാഭ്യാസം പൂർത്തിയാക്കുകയും തുടർന്ന് 2006-ൽ പ്ലേറ്റൗ സ്റ്റേറ്റിലെ ജോസ് സർവകലാശാലയിൽ ബിസിനസ് മാനേജ്മെൻറ് പഠിക്കാൻ പ്രവേശനം നേടുകയും ചെയ്തു.
തുടർന്ന് 2010-ൽ ബിഎ ബിസിനസ് മാനേജ്മെൻറിൽ ബിരുദം നേടി.
സെക്കൻഡറി സ്കൂളിൽ പഠിക്കുന്ന കാലം മുതൽ എസ്ഥേർ അഭിനയ ജീവിതം ആരംഭിച്ചു.
ഒരു വാർത്താവതാരകൻ ആകുന്നത് അവരുടെ സ്വപ്നമാണെന്ന് അവർ പറയുകയുണ്ടായി.
സെക്കൻഡറി സ്കൂളിൽ നാടക, സാഹിത്യ ക്ലബ്ബുകളിൽ അംഗമായിരുന്ന അവർ അവിടെ സ്റ്റേജ് നാടകങ്ങളിൽ പങ്കെടുത്തു.
എന്നിരുന്നാലും, 1996 ൽ, അവർ ഘാനയിലെ കിഡാഫെസ്റ്റിൽ നൈജീരിയയെ പ്രതിനിധീകരിച്ച് തിരഞ്ഞെടുക്കപ്പെട്ടവരിൽ ഒരാളായിരുന്നു.
അവിടെ നിന്ന് അഭിനയത്തോടുള്ള അവരുടെ അഭിനിവേശം വളർന്നുതുടങ്ങി.
ഒരു വാർത്താവതാരകൻ എന്ന അവരുടെ ആഗ്രഹം ഉപേക്ഷിച്ചു.
അങ്കോഡ്ലി റൊമാൻസ് ആന്റ് സിൻസ് ഓഫ് റേച്ചൽ എന്ന ചലച്ചിത്രത്തിൽ ഒരു പ്രധാന കഥാപാത്രമാണ് അവർ ആദ്യമായി അഭിനയിച്ചത്.
ഈ സിനിമ തന്റെ കരിയർ പൂർണ്ണമായും നോളിവുഡിലേക്ക് എത്തിക്കാൻ സഹായിച്ച അവരുടെ ആദ്യകാല സിനിമകളിലൊന്നാണെന്ന് അവർ പറയുകയുണ്ടായി.
എന്നിരുന്നാലും, ഔഡു ബിരുദ പഠനത്തിനിടയിലും സിനിമകളിൽ അഭിനയിക്കുന്നുണ്ടായിരുന്നു.
ഫേറ്റൽ മിസ്റ്റേക്ക് നോർബെർട്ട് അജാഗു എന്ന സിനിമയിൽ ഒരു പ്രധാന കഥാപാത്രത്തെ അവർ അവതരിപ്പിച്ചു.
സീരിയൽ സംരംഭകനും ഷർട്ട് ഫ്രീക്കിന്റെ സ്ഥാപകനുമായ ഫിലിപ്പ് ഒജെയറിനെ എസ്ഥേർ വിവാഹം കഴിച്ചു.
ഫിലിമോഗ്രാഫി Year Film Role Notes അൺഗോൺഡ്ലി റൊമാൻസ് സിൻസ് ഓഫ് റേച്ചൽ ഫേറ്റൽ മിസ്റ്റേക്ക് 2009 ബിഹൈൻഡ് എ സ്മൈൽ 2010 ബെസ്റ്റ് ഇൻട്രെസ്റ്റ് 2010 ബെസ്റ്റ് ഇൻട്രെസ്റ്റ് 2012 ടു ഹാർട്ട്സ് റോയൽ ഗ്രേസ് യൂദാസ് ഗെയിം ബാച്ച്ലേഴ്സ് ഹാർട്ട് 2013 റിട്ടേൺ ഓഫ് ദി റിങ് 2016 ഡിന്നെർ 2017 മിസ്റ്റിഫൈഡ് അവലംബം പുറംകണ്ണികൾ ഇന്റർനെറ്റ് മൂവി ഡാറ്റാബേസിൽ നിന്ന് എസ്ഥർ ഔഡു
എസ്ഥേർ ഈല്ലം ഇംഗ്ലീഷ് വിലാസം https://ml.wikipedia.org/wiki/Esther_Eillam
ഇസ്രായേലി ഫെമിനിസത്തിന്റെ തുടക്കം മുതലുള്ള ഒരു പ്രധാന വ്യക്തിയാണ് എസ്ഥേർ ഈല്ലം (എബ്രായ ഭാഷയിൽ: born אסתר; ജനനം: 1939) .
എസ്ഥേറിന്റെ ആക്ടിവിസവും ഫെമിനിസത്തെയും സാമൂഹ്യനീതിയെയും കുറിച്ചുള്ള അവരുടെ രചനകൾക്ക് ജറുസലേം എബ്രായ സർവകലാശാലയിൽ നിന്നുള്ള ഓണററി ഡോക്ടറേറ്റ് ഉൾപ്പെടെ അവാർഡുകളും അംഗീകാരങ്ങളും നേടിയിട്ടുണ്ട്.
എസ്ഥേർ ടെൽ അവീവിലെ ഫെമിനിസ്റ്റ് മൂവ്‌മെന്റിന്റെ (1971) സ്രഷ്‌ടാവും സ്ഥാപകയുമാണ്.
ലൈംഗികാതിക്രമത്തിന് ഇരയായവർക്കുള്ള ഇസ്രായേൽ സെന്റർ ഫോർ അസിസ്റ്റൻസ് സ്ഥാപകരിലൊരാളും മിസ്രാഹി ഫെമിനിസ്റ്റ് സംഘടനയായ അഹോതി – ഫോർ വിമൺ ഇൻ ഇസ്രായേൽ സ്ഥാപകരിലൊരാളുമാണ്.
രാഷ്ട്രീയം, സംസ്കാരം, വിദ്യാഭ്യാസം എന്നിവയുൾപ്പെടെ ഇസ്രയേൽ ഫെമിനിസത്തിലെ വിവിധ മേഖലകളിൽ അവർ സജീവമാണ്.
ലൈംഗിക, ലിംഗപരമായ അതിക്രമങ്ങൾക്കെതിരായ ഇസ്രായേലിലെ പ്രധാന പരിപാടികളുടെ സംഘാടകയായ അവർ സമാധാനത്തിനായി സജീവമാണ്.
1939 ൽ ടെൽ അവീവിൽ ഗ്രീസിലെ സലോനികിയിൽ നിന്നുള്ള സെഫാർഡിക് വംശജരായ മാതാപിതാക്കൾക്കാണ് എസ്ഥർ സപോർട്ട ജനിച്ചത്.
മിറിയം (നീ ഡി-മായോ), ലിയോൺ സപോർട്ട എന്നിവരുടെ നാല് മക്കളിൽ രണ്ടാമനാണ് അവർ.
യാക്കോവ് (1938-2014), റേച്ചൽ (ജനനം: 1940), അലിസ (ജനനം: 1948) എന്നിവരായിരുന്നു അവരുടെ സഹോദരങ്ങൾ.
1964-ൽ സൈക്കോളജി ഡോക്ടറും കണ്ടുപിടുത്തക്കാരനും എഴുത്തുകാരനും കമ്മ്യൂണിറ്റി ഓർഗനൈസറുമായ സഹ വിദ്യാർത്ഥി സോഹർ ഈലാമിനെ അവർ വിവാഹം കഴിച്ചു.
1972 ൽ ടെൽ അവീവ് സർവകലാശാലയിൽ സൈക്കോളജി, ഫിലോസഫി എന്നിവയിൽ അവർ ബിഎ പൂർത്തിയാക്കി.
1980-ൽ, ടെൽ അവീവ് യൂണിവേഴ്‌സിറ്റിയിൽ സോഷ്യോളജിയിൽ തന്റെ മാസ്റ്റേഴ്‌സ് തീസിസിൽ ലിംഗ സ്റ്റീരിയോടൈപ്പുകളെ കുറിച്ച് ഗവേഷണം നടത്തി.
ഇതിനുമുമ്പ്, "യിഷുവ് കാലഘട്ടത്തിലെ വനിതാ നേതാക്കൾ" പഠിക്കുന്ന പ്രൊഫസർ ദഫ്ന ഇസ്രായേലിയുടെ ഗവേഷണ സഹായിയായി അവർ പ്രവർത്തിച്ചു.
"ഇസ്രായേലിന്റെ ചുറ്റളവിൽ വികസന നഗരങ്ങൾ" (1978) എന്ന അക്കാദമിക് പ്രോജക്റ്റിലെ ഗവേഷക കൂടിയായിരുന്നു അവർ.
2002-ൽ, "ക്രിയേറ്റിങ് ഫെമിനിസ്റ്റ് സയൻസ്: ഫെമിനിസ്റ്റ് ഫിലോസഫി ഓഫ് സയൻസ് ഇൻ ലൈറ്റ് ഓഫ് ദി 'പബ്ലിക്-പ്രൈവറ്റ്' ഡിസ്റ്റിങ്ഷൻ" എന്നതിന്റെ സാധ്യതകൾ അന്വേഷിക്കുന്ന ഒരു തീസിസുമായി അവർ തത്ത്വശാസ്ത്രത്തിൽ എം.എ പൂർത്തിയാക്കി.
ഈല്ലം പറയുന്നതനുസരിച്ച്, 1970-ൽ, താൻ പുരുഷാധിപത്യ സമൂഹത്തിലെ ഒരു സ്ത്രീയാണെന്ന വസ്തുത തന്റെ ജീവിതത്തിന്റെ എല്ലാ മേഖലകളെയും എത്രത്തോളം ബാധിച്ചുവെന്ന് തിരിച്ചറിഞ്ഞപ്പോൾ അവർ ഇതിനകം രണ്ട് കുട്ടികളുടെ അമ്മയായിരുന്നു.
ഈ തിരിച്ചറിവിനുശേഷം, സമൂഹത്തിലെയും അതിന്റെ സ്ഥാപനങ്ങളിലെയും ലിംഗഭേദം സംബന്ധിച്ച മാറ്റത്തിനായി അവർ പ്രവർത്തിക്കാൻ തുടങ്ങി.
കൂടാതെ ഒരു ആക്ടിവിസ്റ്റ് എന്ന നിലയിൽ അവർ ഈ ലക്ഷ്യം പ്രോത്സാഹിപ്പിക്കുന്നത് തുടരുന്നു.
വിവിധ പ്രസ്ഥാനങ്ങളോടും സംഘടനകളോടും ഒപ്പം അക്കാദമിയയിലും പ്രവർത്തിക്കുന്നു.
ഫെമിനിസ്റ്റ് ആക്ടിവിസം ഒരു ലൈംഗികത്തൊഴിലാളിയുടെ ആത്മഹത്യയെ തുടർന്നുള്ള ഒരു അനുസ്മരണ ചടങ്ങിലും പ്രതിഷേധത്തിലും എസ്തർ എില്ലം (ടെൽ അവീവ്, ഓഗസ്റ്റ് 18, 2016)
ഇസ്രായേലിലെ ഫെമിനിസത്തിന്റെ "സ്ഥാപക അമ്മമാരിൽ" ഒരാളാണ് എില്ലം.
1972-ൽ, അവർ ടെൽ അവീവിൽ ആദ്യത്തെ ഫെമിനിസ്റ്റ് ഗ്രൂപ്പായ ദി വിമൻസ് ലിബറേഷൻ ഗ്രൂപ്പ് സ്ഥാപിച്ചു, അത് മൂന്ന് വർഷത്തിന് ശേഷം "ദി ഫെമിനിസ്റ്റ് മൂവ്‌മെന്റ് ഇൻ ഇസ്രയേൽ" എന്ന ലാഭേച്ഛയില്ലാത്ത സംഘടനയായി മാറി.
1992 വരെ അവർ ഓർഗനൈസേഷന്റെ ചെയർപേഴ്‌സണായി സേവനമനുഷ്ഠിച്ചു.
സംഘടനയിലെ അവളുടെ പ്രവർത്തനങ്ങളിൽ ബോധവൽക്കരണ ഗ്രൂപ്പുകൾ സൃഷ്ടിക്കുകയും നയിക്കുകയും ചെയ്യുക, വിദ്യാഭ്യാസ സംരംഭങ്ങൾ, പിആർ എന്നിവ ഉൾപ്പെടുന്നു.
കൂടാതെ, എില്ലം ഗ്രൂപ്പിന്റെ വാർത്താക്കുറിപ്പ് എഴുതുകയും എഡിറ്റുചെയ്യുകയും ചെയ്തു, കൂടാതെ മാധ്യമങ്ങളിലും മറ്റ് സംഘടനകളിലും കമ്മ്യൂണിറ്റികളിലും ഗ്രൂപ്പിനെ പ്രതിനിധീകരിച്ച് വക്താവായി.
ഹൈസ്കൂൾ, കോളേജ് വിദ്യാർത്ഥികളുടെ പ്രഭാഷണങ്ങളും പരിശീലനവും ഉൾപ്പെടുന്ന വിദ്യാഭ്യാസ ജോലികൾക്കിടയിൽ അവൾ തന്റെ സമയം വിഭജിച്ചു - കൂടാതെ ഫെമിനിസ്റ്റ് വ്യവഹാരം വിപുലീകരിക്കുന്നതിനും അത് പൊതു അജണ്ടയിൽ സ്ഥാപിക്കുന്നതിനും പ്രവർത്തിക്കുന്നു.
എില്ലം നയിച്ച രാഷ്ട്രീയ പദ്ധതികളിൽ ഗർഭച്ഛിദ്ര നിയമങ്ങൾ ഭേദഗതി ചെയ്യുന്നതിനുള്ള പ്രചാരണങ്ങളും സ്ത്രീകൾക്ക് തുല്യാവകാശങ്ങളെക്കുറിച്ചുള്ള അടിസ്ഥാന നിയമം അംഗീകരിക്കലും ഉൾപ്പെടുന്നു.
Media related to Esther Eillam at Wikimedia Commons נשים זקנות וזועמות: ראיון עם אסתר עילם, טל דקל ואורה ראובן; חוה ראוכר, ערב רב, 7 במרץ 2013 ("Angry Old Women" - an Interview with Esther Eillam, Tal Dekel and Ora Reuven" - Erev Rav, by Hava Raucher) עושות סדר - נשים בארגוני שלום, פאנל בטלוויזיה החברתית യൂട്യൂബിൽ Articles by Esther Eillam " פמיניסטית באקדמיה בשנות השבעים Archived 2021-04-13 at the Wayback Machine .
", מגדר - כתב עת למגדר ופמיניזם , דצמבר 2012 ("A Feminist in Academe in the 1970s" - Migdar: A Journal of Gender and Feminism) העידן שמעבר ל'שיטת הרבעים' – השלב הבא בהתמודדות של פמיניסטיות בישראל עם אי השוויון בין נשים Archived 2008-11-19 at the Wayback Machine . , מאמרה של עילם באתר הקשת ("The Era Beyond 'The Quarters System': The Next Step For Israeli Feminism in the Struggle for Equality" - HaKeshet) " התוצאות ההרסניות של זיהוי המושג 'מגדר' עם המושגים 'נשים' ו'פמיניזם' ", האגודה הישראלית ללימודים פמיניסטיים ולחקר המגדר, 28 ביולי 2015 ("The Destructive Results of Conflating the Term 'Gender' with 'Women' and 'Feminism'" - The Israeli Association for Feminist and Gender Studies) במציאות פמיניסטית אין צורך בביטחון , העוקץ, 8 ביולי 2012 ("In a Feminist Reality There Is No Need for Security" - Ha'Oketz Magazine) מבט אישי על ארבעים שנה של מרכז הסיוע , 1202.org ("A Personal Look at Forty Years of the Sexual Assault Crisis Center" - 1202.org) גזענות – האומנם אפשר למגר אותה? , המטה למאבק בגזענות בישראל ("Racism - can it be eradicated?" - The Coalition Against Racism Israel)
എസ്ഥേർ രാജ്ഞി (ചിത്രകല) ഇംഗ്ലീഷ് വിലാസം https://ml.wikipedia.org/wiki/Queen_Esther_(painting) Edwin Long 's Queen Esther
എഡ്വിൻ ലോംഗ് 1878-ൽ ചിത്രീകരിച്ച എണ്ണഛായാചിത്രമാണ് എസ്ഥേർ രാജ്ഞി.
സുശായിലെ അഹശ്വേരോസിന്റെ കൊട്ടാരത്തിൽ എസ്ഥേർ രാജ്ഞിയുടെ ഈ ദർശനം ബ്രിട്ടീഷ് മ്യൂസിയത്തിലെ യാത്രാ ദൃഷ്ടാന്തങ്ങളിൽ രേഖപ്പെടുത്താനായി ചിത്രകാരൻ ഈ ചിത്രം വരക്കുകയുണ്ടായി.
1878-ൽ റോയൽ അക്കാദമിയിൽ ആദ്യമായി പ്രദർശിപ്പിക്കുകയും ചെയ്ത ഈ ചിത്രം ഇപ്പോൾ പെരെസ് സൈമന്റെ ശേഖരത്തിന്റെ ഭാഗമാണ്.
സമാനതയുള്ള ചിത്രമായ വഷ്ഠിയുടെ അടുത്ത് ഈ ചിത്രവും തൂക്കാനായിരുന്നു ഉദ്ദേശിച്ചിരുന്നത്.
ബോബ് ജോൺസ് യൂണിവേഴ്സിറ്റിയിലെ മ്യൂസിയത്തിലും ഗാലറിയിലും ഇത് സൂക്ഷിച്ചിരുന്നു.
ഇപ്പോൾ അത് നാഷണൽ ഗാലറി ഓഫ് വിക്ടോറിയയിൽ (NGV) സൂക്ഷിച്ചിരിക്കുന്നു.
എസ്പെരൻസ കബ്രാൾ
എസ്‌പെരെൻസ അൽകാന്ററ ഇകാസസ്-കബ്രാൾ ഒരു ഫിലിപ്പിനോ കാർഡിയോളജിസ്റ്റും ക്ലിനിക്കൽ ഫാർമക്കോളജിസ്റ്റുമാണ്.
ഇംഗ്ലീഷ്: Esperanza Alcantara Icasas-Cabral.
ഫിലിപ്പീൻസിലെ ആരോഗ്യ വകുപ്പിന്റെ സെക്രട്ടറിയായി അവർ സേവനമനുഷ്ഠിച്ചു, സിവിൽ സർവീസ് കമ്മീഷൻ തലവനായി നിയമിച്ചതിന് ശേഷം ഫ്രാൻസിസ്കോ ഡ്യൂക്കിന് പകരം 2010 ജനുവരിയിൽ ചുമതലയേറ്റു.
ആരോഗ്യ സെക്രട്ടറിയായി നിയമിക്കപ്പെടുന്നതിന് മുമ്പ് അവർ കൊറസോൺ സോളിമാന് പകരമായി സാമൂഹ്യക്ഷേമ വികസന വകുപ്പിന്റെ സെക്രട്ടറിയായിരുന്നു.
എസ്‌പെരെൻസ ഒരു നേത്രരോഗവിദഗ്ദ്ധനായ ബിൻവെനിഡോ വില്ലെഗാസ് കബ്രാലിനെ വിവാഹം കഴിച്ചു.
ഫിലിപ്പീൻസ് മനില യൂണിവേഴ്സിറ്റിയിലെ മെഡിക്കൽ സ്കൂളിൽ നിന്ന് എസ്‌പെരെൻസ ബിരുദം നേടി.
യുപി ഫിലിപ്പൈൻ ജനറൽ ഹോസ്പിറ്റൽ , ഹാർവാർഡ് മെഡിക്കൽ സ്കൂൾ , മസാച്യുസെറ്റ്സ് ജനറൽ ഹോസ്പിറ്റൽ , മസാച്യുസെറ്റ്സിലെ ബോസ്റ്റണിലുള്ള ജോസ്ലിൻ ക്ലിനിക്ക് എന്നിവിടങ്ങളിൽ അവൾ മെഡിക്കൽ, ഫാർമക്കോളജിക്കൽ പരിശീലനം നേടി.
ഫിലിപ്പൈൻ വൈദ്യശാസ്ത്രത്തിൽ അധ്യാപകനായും നേതാവായും എസ്‌പെരെൻസ ദീർഘകാലം സേവനമനുഷ്ഠിച്ചിട്ടുണ്ട്.
യൂണിവേഴ്സിറ്റി ഓഫ് ഫിലിപ്പീൻസ് കോളേജ് ഓഫ് മെഡിസിനിൽ മെഡിസിൻ ആൻഡ് ഫാർമക്കോളജി പ്രൊഫസറായിരുന്നു .
ഫിലിപ്പീൻസ് ഹാർട്ട് സെന്ററിന്റെ ഡയറക്ടറായും ഏഷ്യൻ ഹോസ്പിറ്റൽ ആൻഡ് മെഡിക്കൽ സെന്ററിന്റെ കാർഡിയോളജി ചീഫ് ആയും അവർ സേവനമനുഷ്ഠിച്ചു.
അവർ ഹൈപ്പർടെൻഷൻ , കാർഡിയോവാസ്കുലർ ഫാർമക്കോളജി, ക്ലിനിക്കൽ, പ്രിവന്റീവ് കാർഡിയോളജി എന്നിവയിൽ 85-ലധികം ശാസ്ത്രീയ പ്രബന്ധങ്ങൾ രചിക്കുകയും ചെയ്തു.
ഐബിസി ചാനൽ 13-ലെ "ഹാർട്ട് വാച്ച്", എൻബിഎൻ ചാനൽ 4 ലെ "ഇൻഫോമെഡിക്കോ" എന്നിവയിൽ ടിവി ഷോ അവതാരകയായി അവർ പൊതുജനങ്ങളെ ബോധവൽക്കരിച്ചു.
എസ്പ്രസ്സോ ബുക്ക് മെഷീൻ ഇംഗ്ലീഷ് വിലാസം https://ml.wikipedia.org/wiki/Espresso_Book_Machine പ്രമാണം:EBM Version 2.2 (Xerox Phase II) -front.jpg ഇ.
ബി.എം
എ.ടി.എം .
ൽ നിന്നും പണം , വെൻഡിംഗ് മെഷീനിൽ നിന്നും ചായ , കാപ്പി , ദിനപത്രങ്ങൾ, തുടങ്ങിയവ ലഭ്യമാവുന്നത് പോലെ ഉപഭോക്താവിന്റെ ആവശ്യാനുസരണം പുസ്തകം അച്ചടിച്ച് (print), ബൈൻഡ് ചെയ്ത് (bind), നിർദ്ദിഷ്ട വലിപ്പത്തിൽ മുറിച്ച് (trim) ലഭ്യമാക്കുന്ന യന്ത്രമാണ് എസ്പ്രസ്സോ ബുക്ക് മെഷീൻ .
ബി.എം എന്ന ചുരുക്കപ്പേരിലറിയപ്പെടുന്നു.
ലോകത്തെവിടെയും , ആർക്കും ,ഏത് ഭാഷയിലുമുള്ള ഏത് പുസ്തകവും ഞൊടിയിടയ്ക്കുള്ളിൽ ലഭ്യമാക്കുക എന്നതാണ് ഈ യന്ത്രത്തിന്റെ രൂപകല്പനയുടെ പിന്നിലുള്ള ലക്ഷ്യം.
ജേസൺ എപ്സ്റ്റീൻ, ഡേൻ നെല്ലർ, എന്നീ പ്രസാധനരംഗ വിദ്ഗ്ദ്ധരും, ജെഫ് മാർഷ് എന്ന  ശാസ്ത്രജ്ഞനും ചേർന്നാണ് ഇ.
ബി.എം വികസിപ്പിച്ചെടുത്തത്.
1999 ൽ പിറവിയെടുത്ത ആശയം 2007 ൽ ആദ്യമായി വിപണിയിലെത്തി.
ആ വർഷത്തെ ഏറ്റവും നൂതനമായ കണ്ടുപിടിത്തത്തിനുള്ള പുരസ്ക്കാരം ഇ.
ബി.എം.നായിരുന്നു.
യന്ത്ര സജ്ജീകരണം
അര ടൺ ഭാരമുള്ള യന്ത്രമാണ് ഇ.
ബി.എം. പ്രിന്ററുകളുടെ ഭാരവും കൂടിയാവുമ്പോൾ  ഒരു ടണ്ണോളം വരുന്ന ഈ യന്ത്രഭീമനെ സജ്ജീകരിക്കാൻ ഒരു കൊച്ചു മുറി തന്നെ വേണം.
ഒറ്റ പേജ് മുതൽ 830 പുറമുള്ള പുസ്തകങ്ങൾ വരെ അച്ചടിക്കുന്ന ഇ.
ബി.എം വർണ്ണഛായ ചിത്രങ്ങളും ബഹുവർണ്ണ പുറം ചട്ടകളും തയ്യാറാക്കും.
ഒരു സാധാരണ പുസ്തകം നാലു മിനിറ്റുകൾ കൊണ്ട് പുറത്തിറക്കുന്ന ഈ യന്ത്രം ദിവസം പന്ത്രണ്ട് മണിക്കുർ വീതം ആഴ്ചയിൽ ഏഴു ദിവസവും പ്രവർത്തിച്ചാൽ ഒരു വർഷം അറുപതിനായിരം പുസ്തകങ്ങൾ പുറത്തിറക്കാൻ സാധിക്കുമെന്ന നിർമ്മാതാക്കൾ അവകാശപ്പെടുന്നു.
പുസ്തകം അച്ചടിച്ചു കിട്ടാൻ താല്പര്യമുള്ള ഉപഭോക്താവ് ഈ യന്ത്രം സ്ഥിതി ചെയ്യുന്ന കേന്ദ്രത്തിൽ പോകണമെന്നില്ല.
ഓൺലൈൻ വഴി യന്ത്രവുമായി ബന്ധപ്പെടാവുന്നതാണ്.
എണ്ണായിരത്തിൽ പരം പ്രസാധകരുടെ എട്ട് ലക്ഷത്തിൽ പരം പുസ്തകങ്ങളാണ് ഇപ്പോൾ യന്ത്രസംവിധാനത്തിൽ ലഭിക്കുന്നത്.
സൗജന്യവും സ്വതന്ത്രവുമായ (free/open source archival ) കൃതികളും  അച്ചടിച്ച് ലഭിക്കുന്നത് ഇതോടൊപ്പം ചേർത്താൽ , ഈ യന്ത്രം ലഭ്യമാക്കുന്ന കൃതികളുടെ എണ്ണം ദശലക്ഷം കവിയും.
അച്ചടിയുടെ ഫോണ്ട്, കടലാസ്സിന്റെ തരം, പുറം ചട്ടയിലെ വർണ്ണങ്ങളും ചിത്രങ്ങളും ഇവയെല്ലാം തിരഞ്ഞെടുത്ത് ഓർഡർ കൊടുത്ത് പണം അടച്ചുകഴിഞ്ഞാൽ മിനിട്ടുകൾക്കുള്ളിൽ അച്ചടിച്ച്  ബൈൻഡ് ചെയ്തു കിട്ടുന്നു.
അതിനുശേഷം ആവശ്യമുള്ള വലിപ്പത്തിൽ ട്രിം ചെയ്യുന്നതോടുകൂടി നിർമ്മാണം പൂർത്തിയാവുന്നു.
ഉപഭോക്താവിനു പുസ്തകം ലഭിക്കാൻ കാലതാമസമില്ലാത്തതു പോലെ തന്നെ ഗ്രന്ഥകർത്താവിനും നിമിഷനേരത്തിനുള്ളിൽ വിറ്റ പുസ്തകത്തിന്റെ പണം ലഭിക്കുന്നു.
അതിനാൽ ഉപഭോക്താവിനും പ്രസാധകനും, ഗ്രന്ഥകർത്താവിനും ഇ.
ബി.എം ഗുണകരമായി വർത്തിക്കുന്നു.
ബി.എം.ന്റെ  പ്രസക്തി
ഗുട്ടൻബർഗ് തന്റെ അച്ചടിയന്ത്രം കണ്ടുപിടിച്ചതിനുശേഷം പ്രസാധനരംഗത്തുണ്ടാകുന്ന ഏറ്റവും വലിയ വിപ്ലവം എന്നൊക്കെ ഇ.
ബി.എം വിശേഷിപ്പിക്കപ്പെട്ടിട്ടുണ്ട്.
ഇതൊരു അതിശയോക്തി മാത്രമായി കരുതുന്നവരും ഏറെയുണ്ട്.
അതെന്തുതന്നെയായാലും, പരമ്പരാഗത  പ്രസാധനത്തെ ഇ.
ബി.എം മാറ്റിമറിയ്ക്കുക തന്നെ ചെയ്തിരിക്കുന്നു.
കോളേജ് ലൈബ്രറികൾ, സർവ്വകലാശാലകൾ, ടെക്സ്റ്റ് ബുക്ക് ആവശ്യക്കാർ, വലിയ ബാങ്കുകൾ, ലോകാരോഗ്യ സംഘടന, ലോകബാങ്ക്, തുടങ്ങിയ സർക്കാരേതര പ്രസ്ഥാനങ്ങൾ എന്നിവരാണ് ഇപ്പോൾ ഈ യന്ത്രം വാങ്ങിയിട്ടുള്ളത്.
എന്നാൽ സമീപ ഭാവിയിൽ തന്നെ റീട്ടേൽ വിപണന രംഗത്ത് ഇ.
ബി.എമ്മുകൾ വലിയ ചലനം സൃഷ്ടിക്കുമെന്നാണ് പ്രവചിക്കപ്പെടുന്നത്.
മുൻകൂറായി പണമടച്ച് കെട്ടുകണക്കിനു പുസ്തകങ്ങൾ വാങ്ങിവച്ചിട്ട് അവ വിൽക്കപ്പെടാതെ കെട്ടിക്കിടക്കുന്ന അവസ്ഥ ഇല്ലാതാക്കാൻ ഇ.
ബി.എമ്മുകൾക്കാവും എന്നു കരുതപ്പെടുന്നു.
ഒന്നര ലക്ഷം ഡോളറാണ്(  75 ലക്ഷം രൂപ) ഇ.
ബി.എമ്മിന്റെ വില.
പ്രിന്ററുകൾ കൂടാതെയുള്ള വിലയാണിത്.
അച്ചടിച്ചെലവുകൾ പേജിന് ഒരു സെന്റ് (50 പൈസ)എന്നാണ് നിർമ്മാതാക്കൾ നൽകുന്ന കണക്ക്.
ഒരു ഇടത്തരം പുസ്തകവ്യാപാര ശാല തുടങ്ങാൻ വേണ്ടിവരുന്ന മൂലധനത്തെക്കാൾ ഏറെയൊന്നുമല്ല ഇതത്രെ.
പാരിസ്ഥിതികം
വില്പ്പന നടന്നു എന്നുറപ്പായ ശേഷം മാത്രമാണ് പുസ്തകങ്ങൾ അച്ചടിക്കപ്പെടുന്നത് എന്നതിനാൽ അച്ചടിമഷി, കടലാസ്സ് , വൈദ്യുതി , എന്നിവയുടെ ഉപഭോഗവും കാര്യക്ഷമമാവുന്നു.
കെട്ടിക്കിടക്കുന്ന പുസ്തകങ്ങൾ ഉയർത്തുന്ന പാരിസ്ഥിതിക വെല്ലുവിളി ഇ.
ബി.എം ഒരു വലിയ അളവുവരെ പരിഹരിക്കുന്നു.
അവലംബം ↑ ഇ.
ബി.എം നിർമ്മാതാക്കളുടെ സൈറ്റ് ↑ യന്ത്രത്തിന്റെ ചിത്രം ഇവിടെ കാണാം ↑ ഇ.
ബി.എംന്റെ പ്രവർത്തനം youtubeൽ കാണുക
എസ്തർ ഹിൽ ഹോക്സ്
എസ്തർ ഹിൽ ഹോക്സ് (ആഗസ്റ്റ് 4, 1833 - മെയ് 6, 1906) ഒരു അമേരിക്കൻ അദ്ധ്യാപികയും ഡോക്ടറും ആഭ്യന്തരയുദ്ധകാലത്ത് ആക്ടിവിസ്റ്റുമായിരുന്നു.
ന്യൂ ഹാംഷെയറിലെ ഹുക്‌സെറ്റിലാണ് അവൾ ജനിച്ചത്.
ഭർത്താവ് ജോൺ മിൽട്ടൺ ഹോക്സിന്റെ മെഡിക്കൽ പുസ്തകങ്ങളിൽ ആകൃഷ്ടയായ അവർ ബോസ്റ്റണിലെ ന്യൂ ഇംഗ്ലണ്ട് ഫീമെയിൽ മെഡിക്കൽ കോളേജിൽ പഠിക്കുകയും 1857-ൽ മെഡിക്കൽ ബിരുദം നേടുകയും ചെയ്തു.
എന്നിരുന്നാലും, അവളുടെ വർദ്ധിച്ചുവരുന്ന വൈദ്യപരിജ്ഞാനം ഉണ്ടായിരുന്നിട്ടും, ഹോക്സിന് ഒരു സൈനിക ഡോക്ടറോ പട്ടാള നഴ്സോ ആയുള്ള സ്ഥാനം നിഷേധിക്കപ്പെട്ടു.
ഹോക്‌സ് ആശുപത്രികളിൽ സന്നദ്ധസേവനം നടത്തുകയും പിന്നീട് സൗത്ത് കരോലിനയിൽ പഠിപ്പിക്കുകയും ചെയ്തു, അവളുടെ ഭർത്താവ് ഒരു ഫിസിഷ്യൻ റോളിനായി അവിടെ സന്ദർശിച്ചു അവളുടെ അധ്യാപന ജോലി മുൻ അടിമകളെ ഉൾപ്പെടുത്തി, ആദ്യത്തെ ഔദ്യോഗിക കറുത്ത റെജിമെന്റായി വളർന്നു വന്നു.
സൗത്ത് കരോലിനയിലെ ബ്യൂഫോർട്ടിൽ നിറമുള്ള ആളുകൾക്കായി സ്ഥാപിച്ച ഒരു ആശുപത്രിയുമായി അവളുടെ ഭർത്താവ് ഇടപെട്ടതിന് ശേഷം, തന്റെ ഭർത്താവ് തിരക്കിലായിരിക്കുമ്പോഴോ അകലെയായിരിക്കുമ്പോഴോ സൈനികരെ പരിപാലിക്കുന്നതിൽ കൂടുതൽ സമയം അവൾ കണ്ടെത്തി, സാമൂഹിക കളങ്കം കാരണം തന്റെ പങ്ക് എത്ര വലുതാണെന്ന് മറച്ചുവച്ചു.
കറുത്ത വർഗക്കാരായ രോഗികളെ പരിചരിക്കുന്ന ശക്തമായ ഒരു സ്ത്രീ ആയിരുന്നു അവർ.
റഫറൻസുകൾ ↑ 1 2 3 4 1 2 3 4
ഈസ്റ്റേൺ യൂണിവേഴ്സിറ്റി കൂട്ടക്കൊല ഇംഗ്ലീഷ് വിലാസം https://ml.wikipedia.org/wiki/Editing_Eastern_University_massacre
1990 സെപ്തംബർ അഞ്ചാം തീയതി ശ്രീലങ്കയിലെ ഈസ്റ്റേൺ സർവ്വകലാശാലയിൽ അഭയാർത്ഥികളായി കഴിഞ്ഞിരുന്ന 158 തമിഴ് വംശജരെ  ശ്രീലങ്കൻ സൈന്യം കൂട്ടക്കൊല ചെയ്ത സംഭവത്തേയാണ് ഈസ്റ്റേൺ യൂണിവേഴ്സിറ്റി കൂട്ടക്കൊല അല്ലെങ്കിൽ വന്തരമുലൈ ക്യാംപസ് കൂട്ടക്കൊല എന്നറിയപ്പെടുന്നത്.
ബ്ലാക്ക് സെപ്തംബർ എന്നറിയപ്പെട്ട തമിഴ് വംശജർക്കെതിരേ നടന്ന കൂട്ടക്കൊലകളുടെ ഭാഗമായിരുന്നു ഇത്.
സംഭവത്തിനു ശേഷം ശ്രീലങ്കൻ സർക്കാർ അന്വേഷണം പ്രഖ്യാപിച്ചുവെങ്കിലും, ആരും തന്നെ കുറ്റക്കാരെന്നു കണ്ടെത്തുകയോ ശിക്ഷിക്കപ്പെടുകയോ ചെയ്തിരുന്നില്ല.
ശ്രീലങ്കൻ സർക്കാരും വിമതസേനയായ എൽ.ടി.ടി.ഇ യും തമ്മിലുള്ള ഒത്തു തീർപ്പു ചർച്ചകൾ വിഫലമായതിനേതുടർന്ന് വിമതരെ ഇല്ലാതാക്കാൻ ശ്രീലങ്കൻ സൈന്യത്തിന്റെ നേതൃത്വത്തിൽ ശ്രമം തുടങ്ങി.
ബാറ്റിക്കളാവോ ജില്ല ഉൾപ്പെടുന്ന പടിഞ്ഞാറൻ പ്രവിശ്യയിലാണ് സൈന്യം കൂടുതൽ ആക്രമണം നടത്തിയത്.
വന്തരമുലൈ, സുങ്കൻകേണി, കരുവക്കേണി തുടങ്ങിയ ഗ്രാമങ്ങളിലെ ജനങ്ങൾ സൈന്യത്തിന്റെ ഇടപെടൽ മൂലം ഈസ്റ്റേൺ യൂണിവേഴ്സിറ്റിയിലെ അഭയാർത്ഥി ക്യാംപിലേക്കു കൂട്ടമായി പലായനം ചെയ്തു.
ഗ്രാമങ്ങിളേക്കു വന്ന സൈന്യം  യാതൊരു പ്രകോപനവുമില്ലാതെ ജനങ്ങൾക്കു നേരെ തുടർച്ചയായി നിറയൊഴിക്കുകയായിരുന്നു.
മൃതശരീരങ്ങൾ മാന്യമായി അടക്കം ചെയ്യാൻ പോലും മുതിരാതെ ബുൾഡോസർ ഉപയോഗിച്ചു മറവു ചെയ്യുകയായിരുന്നു.
ഏഴു ദിവസം കൊണ്ട് ക്യാംപിലെ അഭയാർത്ഥികളുടെ എണ്ണം അരലക്ഷം കവിഞ്ഞു.
ഒമ്പതാം ദിവസം യൂണിവേഴ്സിറ്റി ക്യാംപിലേക്കു ഒഴിഞ്ഞ രണ്ടു ബസ്സുകളുമായി വന്ന സൈന്യം, ക്യാംപിൽ നിന്നും 138 പേരെ തിരഞ്ഞു പിടിച്ച് ബസ്സുകളിൽ കയറ്റി കൊണ്ടുപോയി.
അവരെ കൊണ്ടുപോകരുതെന്നു മാതാപിതാക്കളും മറ്റുള്ളവരും കേണപേക്ഷിച്ചെങ്കിലും, സൈനിക അധികാരികൾ ചെവിക്കൊണ്ടില്ല.
അടുത്തുള്ള സൈനിക ക്യാംപുകളിൽ ഈ 138 പേരെക്കുറിച്ച് ബന്ധുക്കൾ അന്വേഷിച്ചുവെങ്കിലും, ആർക്കും കാണാതായവരെക്കുറിച്ചു യാതൊരു വിവരവും ഉണ്ടായിരുന്നില്ല.
ഈ അറസ്റ്റിനു ദൃക്സാക്ഷികളായ ചിലരേയും അന്യായമായി കുറേ ദിവസം അറസ്റ്റു ചെയ്തു തടങ്കലിൽ വച്ചു.
138 പേരെ അറസ്റ്റു ചെയ്തതിനു തൊട്ടുപിന്നാലെ അടുത്ത ദിവസം 16 പേരേ കൂടേ സൈന്യം യൂണിവേഴ്സിറ്റി ക്യാംപിൽ നിന്നും അറസ്റ്റു ചെയ്തു കൊണ്ടുപോയി.
ഇതിനു പിന്നാലെ ക്യാംപ് അടച്ചു പൂട്ടാൻ എൽ.ടി.ടി.ഇ സർക്കാരിനോടാവശ്യപ്പെട്ടു.
ക്യാംപിൽ അവശേഷിക്കുന്നവരോട് തൊട്ടടുത്തുള്ള കാടുകളിൽ ഒളിക്കാൻ എൽ.ടി.ടി.ഇ നിർദ്ദേശം നൽകി.
കാടുകളിൽ അഭയം തേടാൻ ശ്രമിച്ച കുറേയേറെ ആളുകളെ ശ്രീലങ്കൻ സൈന്യം വ്യോമാക്രമണത്തിലൂടെ കൊലപ്പെടുത്തി.
ശേഷിച്ചവർ കുറേ കാലം കാടുകളിൽ ഒളിവിൽ കഴിഞ്ഞ ശേഷം, തിരികെ സ്വന്തം ഗ്രാമങ്ങളിലേക്കു മടങ്ങി.
സർക്കാർ അന്വേഷണം